Elevii din ciclul preuniversitar pot promova doi ani de studiu într-unul, sub anumite condiții. Anunțul Ministerului Educației
Elevii din ciclul preuniversitar pot finaliza doi ani de studiu într-un singur an, însă vor trebui să îndeplinească cerințe mai stricte decât cele aprobate în 2011. Noua metodologie, avizată miercuri de Comisia de Dialog Social a Ministerului Educației, prevede și un test interdisciplinar din programa clasei anterioare, iar elevii vor trebui să obțină un punctaj minim de 80%.